CELEX: 32017R0793
Language: hu
Date: 2017-05-10 00:00:00
Title: A Bizottság (EU) 2017/793 végrehajtási rendelete (2017. május 10.) a 180/2008/EK rendeletnek a lófélék afrikai lópestisen kívüli betegségeit vizsgáló uniós referencialaboratóriumnak kijelölt laboratórium működési időszakának meghosszabbítása tekintetében való módosításáról (EGT-vonatkozású szöveg. )

11.5.2017   
            
            
               HU
            
            
               Az Európai Unió Hivatalos Lapja
            
            
               L 120/5
            
         A BIZOTTSÁG (EU) 2017/793 VÉGREHAJTÁSI RENDELETE
   (2017. május 10.)
   a 180/2008/EK rendeletnek a lófélék afrikai lópestisen kívüli betegségeit vizsgáló uniós referencialaboratóriumnak kijelölt laboratórium működési időszakának meghosszabbítása tekintetében való módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 19. cikke d) pontjára,
   mivel:
   
               (1)
            
            
               A 180/2008/EK bizottsági rendelet (2) kijelölte az Agence nationale de sécurité sanitaire de l'alimentation, de l'environnement et du travail-t (a továbbiakban: ANSES) és annak az állategészségüggyel és a lóbetegségekkel foglalkozó laboratóriumait (Franciaország) a lófélék afrikai lópestisen kívüli betegségeit vizsgáló uniós referencialaboratóriumnak. A rendelet melléklete meghatározta a referencialaboratóriumnak a tagállamokban a lófélék fertőző betegségeinek diagnosztizálásáért felelős laboratóriumokkal történő együttműködésére vonatkozó hatásköröket, feladatokat és eljárásokat.
            
         
               (2)
            
            
               A Bizottság által 2008-ban elfogadott 180/2008/EK rendelet 2013. június 30-ig tartó, kezdeti öt éves időtartamra kijelölte az „Agence française de sécurité sanitaire des aliments”-t (AFSSA) a lófélék afrikai lópestisen kívüli betegségeit vizsgáló közösségi referencialaboratóriumnak. A 208/2011/EU bizottsági rendelet (3) a referencialaboratórium neve tekintetében frissítette a 180/2008/EK rendeletet (Agence nationale de sécurité sanitaire de l'alimentation, de l'environnement et du travail, ANSES). A 72/2013/EU bizottsági végrehajtási rendelettel (4) módosított 180/2008/EK rendelet az ANSES működési időszakát 2018. június 30-ig, további öt évre meghosszabbította.
            
         
               (3)
            
            
               Az ANSES több mint nyolc évig látta el hatásköreit, feladatait és betartotta a megfelelő eljárásokat, ezzel is jelentősen javítva a nemzeti referencialaboratóriumoknak a lófélék különböző betegségeinek diagnosztizálása és differenciáldiagnózisának felállítása terén való képességeit.
            
         
               (4)
            
            
               Annak érdekében, hogy Unió-szerte biztosítani lehessen az analitikai és diagnosztikai eredmények jó minőségét és egységességét, fontos, hogy a lófélék afrikai lópestisen kívüli betegségeit vizsgáló kijelölt uniós referencialaboratórium további öt éven át folytassa tevékenységét.
            
         
               (5)
            
            
               A 180/2008/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 180/2008/EK rendelet 1. cikkének (1) bekezdésében a „2018. június 30.” dátum „2023. június 30.”-ra módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 192., 2010.7.23., 1. o.
   
   
      (2)  A Bizottság 180/2008/EK rendelete (2008. február 28.) a lófélék afrikai lópestisen kívüli betegségeit vizsgáló közösségi referencialaboratóriumról és a 882/2004/EK európai parlamenti és tanácsi rendelet VII. mellékletének módosításáról (HL L 56., 2008.2.29., 4. o.).
   
      (3)  A Bizottság 208/2011/EU rendelete (2011. március 2.) az uniós referencialaboratóriumok listájának és nevének tekintetében a 882/2004/EK európai parlamenti és tanácsi rendelet VII. melléklete, valamint a 180/2008/EK és a 737/2008/EK bizottsági rendelet módosításáról (HL L 58., 2011.3.3., 29. o.).
   
      (4)  A Bizottság 72/2013/EU végrehajtási rendelete (2013. január 25.) a 180/2008/EK és a 737/2008/EK rendeletnek az uniós referencialaboratóriumnak kijelölt egyes laboratóriumok működési időszaka tekintetében történő módosításáról (HL L 26., 2013.1.26., 9. o.).